Rospezh

Rospezh (distaget ) a zo ur gumun eus Treger, e Breizh, e departamant Aodoù-an-Arvor, hag en arondisamant ha kanton Lannuon.
 Douaroniezh 
 Emañ ar gumun 9 c'hilometr er reter da Lannuon. Ur gumun vihan eo gant ur 1 600 annezad bennak. Ur gumun diwar ar maez eo bet e-pad pell met o cheñch emañ tamm-ha-tamm abaoe ur pennad. Kreskiñ a ra ar bourk, diwar goust douaroù labour. Tachennoù nevez a zo bet digoret evit lojañ an dud, evel e Komanant Nonenn, ur c'harter nevez-flamm. Ar stêr Gindi a ra disparti gant Kaouenneg-Lanvezeeg.
Kumunioù amezek : Louaneg; Kervaria-Sulard; Trezeni; Lanvilin; Kemperven; Kaouenneg-Lanvezeeg; Lannuon (Bulien; Brelevenez).
 Anv 
 B. Tanguy : Rosbeith, 909; Rospez, fin XIVvet; 1437, 1486
 E. Vallerie : Rosbeith, IXvet; Rospen, 1516
 An anv Rospezh (Rosbeith gwechall) a zo savet gant ar ger kozh "roz" (ur run), hag ur ger all dianav hag a zo liammet gant ar ger brezhonek kozh "paith" a gaver e kembraeg c'hoazh, o talvezout kement ha plaenenn (?). Rospezh a zo bet ur barrez adalek 1437 (diwar dielloù eus al Liger Atlantel, B2982).
 Istor 
 Hent galian ha roman eus ar Roc'h Derrien da Lannuon :

 Un disrann eus parrez Louaneg eo. Rospezh a c'hellfe bezañ ur diazezadur kozh. Ul lec'h anvet "Rospez-Meur" a oa gwechall. E 1521 e oa bet degaset barnerezh roueel Lannuon da Rospezh abalamour d'ar vosenn.
 xxvet kantved 
 Brezel-bed kentañ 
 48 gwaz a gollas o buhez abalamour d'ar brezel hervez monumant ar re varv, da lavaret eo 4,15 % ag ar boblañs hervez an niveradeg bet graet e 1911 .
 Eil Brezel-bed 
 Mervel a reas seizh den ag ar gumun abalamour d'ar brezel .
 Brezhoneg 
 Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skolMarsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936 .
Klasoù divyezhek
 Klasoù divyezhek a zo er skol gatolik prevez abaoe 2004. 
 E distro-skol 2024 e oa 30 skoliad enskrivet er c'hlasoù divyezhek (13,6 % eus skolidi ar gumun evit a sell ouzh ar c'hentañ derez)Ofis ar Brezhoneg.
 Monumantoù ha traoù heverk 
 Tumulus Beauregard (arum).
 Hent galian-ha-roman eus Ar Roc'h-Derrien da Lannuon.
 Kroaz Rolland (1410).

 Monumant ar re varv e-tal an iliz katolik.
 Plakenn ar re varv (1914-1918) en iliz katolik, luc’hskeudennMemorial Genweb.
 Bez' ez eus ur poull-kannañ brav-kenañ nevez-adc'hraet.
 Chapel Sant-Andrev a Gerwenn (XVvet) 

 Chapel Sant Tomael (XVIIvet) 

 Iliz katolik Sant Pêr ha Sant Paol. Hent ar Groaz e brezhoneg 
skeudennoù all da zont

Lavaret a zo bet hag iliz Rospezh e oa unan eus ar re vilañ eus bro Lannuon (evel hini Servel) . Ma'z eo gwir hag eo un tamm divalav en diavez, bez ez eus traoù talvoudus bepred da welout e-barzh. 
 Diavez 

 Diabarzh 

 Hent ar Groaz 

 Kroazioù 
 Emdroadur ar boblañs abaoe 1962 

 Melestradurezh 

Gevelliñ
 Bro Kêr Abaoe border|25px Iwerzhon An Cheathrú Rua (ur raktres hepken, war a seblant)

 Tud 
Tud bet ganet eno
 1871 : Erwan-Vari Gwazdoue, barzh.
Tud douaret eno
Gwilherm Dubourg (1928-1988) interet eno.
 Levrlennadur 
 Régis de Saint-Jouan : Dictionnaire des communes du département des Côtes d'Armor. Éléments d'histoire et d'archéologie. Conseil Général des Côtes d'Armor 1990
 Bernard Tanguy : Dictionnaire des noms de communes, trèves et paroisses des Côtes d'Armor. Origine et signification. ArMen - Le Chasse-Marée. 1992
 Erwan Vallerie : Diazezoù studi istorel an anvioù-parrez. Corpus. An Here. 1995
 Liammoù diavaez 

 Rospezh war lec'hienn Geobreizh

 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Treger
Rummad:Ar Brezoneg er Skol